"दूई अनसूइया" क्हानी नारी दे शरीरक ते मानसक शोशन दी क्हानी ऐ। जस्सी दा ब्याह् बीरां दे थाह्र करी दित्ता जंदा ऐ की जे बीरां ब्याह् करने थमां नावर होई जंदी ऐ। बीरां कोल ब्याह् थमां नां करने दा बड़ा बड्डा कारण हा की जे ओह् अपने चचेरे भ्राएं दी हवसा दा फल अपने ढिड्डै च पाला दी होंदी ऐ। फ्ही बीरां दा ब्याह् होटलै पर कम्म करने आह्ले इक्क नौकरै कन्नै करी दित्ता जंदा ऐ ते जस्सी दा ब्याह् कोई ब्याह् नेईं हा ओह्दे बब्बै ने अपनी धीऽ 500 रुपये च अपनी शराबा खातर बेची ओड़ी ही। पर जस्सी अपने उस्सै घरैआह्ले गी अपना सब किश मन्नी लैंदी ऐ की जे ओह्दी माऊ ने उसी आक्खेआ हा, "तेरे संजोग गै होङन धीए नेह् जेह्ड़े इ’यां गै खु’ल्लने हे, उत्थै गै जुड़ने हे। तूं अपने आपै गी ओह् अनसूइया गै समझ जिन्न कोढ़ी गी गै अपना पति परमेशर मन्नेआ हा। तूं उस अनसूइया दा दूआ रूप ऐं जस्सी।"